Кулиев Къайсын и усэхэр
Лейлэ цIыкIу и гущэкъу уэрэд
Къуршхэм я мызакъуэ,
Къуршыщхьэ уэс хужьхэри мэжей.
Щыту мэщхьэукъуэ
Щхьэ баринэу пщIантIэкум ит бжейр.
Йожеихьыр уафэм
Щхьэнтэ хужьу узыIуплъэ пшэр.
Хилъэфащ жей IэфIым
НетIэ уэ шынакъым къибна шэр.
Жей, си тIасэ. ПщIыхьырщ
Мо щхьэгъубжэIупхъуэр зыгъэхъейр.
Пэшым ар къыщIохьэ
Щабэ дыдэу, джэду цIыкIу нэхъей.
* * *
ФIыцIэр — фIыцIэщ, хужьыр — хужьщ,
ЩIакхъуэр — щIакхъуэщ, псыри — псыщ.
ЖытIэм ахэр дэ нэгъуэщIу,
КъыщIэкIынущ ар пцIы гъущэу.
Дыхуитыжщ дэ псори ди бзэ,
Псалъэр дэнэкIи пхуэшэнщ.
Ауэ техуэн хуейкъым ди псэм
Махуэ бзыгъэм фIэтщу жэщ!
«Шыщ» зэреджэр щIалэ цIыкIур
КърихуэкIыу зытес чым…
АпхуэдэпцI фIэкI щыземыкIуэу
Дунейр хъуатэм дытыншынт.
ЗэзыдзэкIар Бицу Анатолэщ.
Псалъэмакъ гъэщIэгъуэн. Кремлым щызэхуэзащ СССР-м и Совет Нэхъыщхьэм и депутатхэу маршал Баграмян Иванрэ Кулиев Къайсынрэ. 1980 гъэ
Кулиев Къайсынрэ абы и щхьэгъусэ Элизатрэ къабгъэдэтщ урыс усакIуэ цIэрыIуэ. Межиров Александр. 1990 гъэ
